Title: ประกาศกรมสอบสวนคดีพิเศา เรื่อง มติคณะกรรมการคดีพิเศษให้คดีความผิดทางอาญาอื่นเป็นคดีพิเศษ

ประกาศกรมสอบสวนคดีพิเศษ

ประกาศกรมสอบสวนคดีพิเศษ
เรื่อง
มติคณะกรรมการคดีพิเศษให้คดีความผิดทางอาญาอื่นเป็นคดีพิเศษ[๑]

ด้วยในการประชุมคณะกรรมการคดีพิเศษ
ครั้งที่ ๕/๒๕๕๓ เมื่อวันที่ ๒๓ มิถุนายน ๒๕๕๓ คณะกรรมการคดีพิเศษได้มีมติตามมาตรา
๒๑ วรรคหนึ่ง (๒) ประกอบมาตรา ๑๐ (๓) แห่งพระราชบัญญัติการสอบสวนคดีพิเศษ พ.ศ.
๒๕๔๗ ด้วยคะแนนเสียงไม่น้อยกว่าสองในสามของกรรมการทั้งหมดที่มีอยู่
ให้คดีความผิดทางอาญาอื่นเป็นคดีพิเศษ
ที่จะต้องดำเนินการสืบสวนและสอบสวนตามพระราชบัญญัติการสอบสวนคดีพิเศษ พ.ศ. ๒๕๔๗
ดังนี้

๑.
 การได้มาหรือจำหน่ายหลักทรัพย์ของบริษัทชิน
คอร์ปอเรชั่น จำกัด (มหาชน) เป็นการกระทำการหรือละเว้นกระทำการ
อันเป็นการฝ่าฝืนบทบัญญัติว่าด้วยการเข้าถือหลักทรัพย์เพื่อครอบงำกิจการตามมาตรา
๒๔๖ และมาตรา ๒๔๗ แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕

๒.
 ขบวนการค้ามนุษย์ในรูปแบบเรือประมงในจังหวัดตรัง
กรณีนายซันจอ หรือนายอรรถชัยกับพวก

๓.
 ขบวนการทำบัตรประจำตัวประชาชนโดยมิชอบด้วยกฎหมาย
อำเภอพยุหคีรี จังหวัดนครสวรรค์

๔.
 การลักลอบขุดแร่เหล็กบริเวณป่าสงวนแห่งชาติป่าภูเขาแก้วและป่าดงปากชม
อำเภอเชียงคาน จังหวัดเลย

๕.
 นายทุนบุกรุกป่าชายเลน ยึดถือครอบครองทำประโยชน์
หรืออยู่อาศัยในที่ดิน ก่อสร้างแผ้วถาง ทำไม้ เก็บหาของป่าหรือกระทำด้วยประการใด ๆ
อันเป็นการเสื่อมเสียแก่สภาพป่าสงวนแห่งชาติโดยไม่ได้รับอนุญาตที่หมู่ที่ ๖
ตำบลหนองทะเล อำเภอเมือง จังหวัดกระบี่

๖.
 หน่วยปราบปรามยาเสพติดกระทรวงยุติธรรม
ประเทศสหรัฐอเมริกา
ร้องขอให้กรมสอบสวนคดีพิเศษพิจารณารับกรณีกลุ่มขบวนการค้ายาเสพติดข้ามชาติ

ทั้งนี้
กรมสอบสวนคดีพิเศษได้ประกาศในราชกิจจานุเบกษาตามที่กำหนดในมาตรา ๑๐ วรรคสอง
แห่งพระราชบัญญัติการสอบสวนคดีพิเศษ พ.ศ. ๒๕๔๗ ด้วยแล้ว

ประกาศ ณ วันที่ ๙
กรกฎาคม พ.ศ. ๒๕๕๓
ธาริต  เพ็งดิษฐ์
อธิบดีกรมสอบสวนคดีพิเศษ

พรรณิศา/ผู้จัดทำ
๙ พฤศจิกายน ๒๕๕๓

[๑] ราชกิจจานุเบกษา
เล่ม ๑๒๗/ตอนพิเศษ ๙๐ ง/หน้า ๒๒/๒๓ กรกฎาคม ๒๕๕๓